stanford-oval/wikipedia huggingface dataset:
Punainen viiva (ooppera)

Punainen viiva on Aulis Sallisen ooppera, johon säveltäjä musiikin lisäksi teki myös libreton, joka pohjautuu Ilmari Kiannon samannimiseen romaaniin. Ooppera kantaesitettiin vuonna 1978 Suomen Kansallisoopperassa.
Tarinasta

Kiannon ominta lajia olivat kriittiset ja hyvin realistiset kuvaukset suomalaisesta talonpoikaiselämästä ja köyhyydestä. 1909 julkaistun romaanin tapahtumat sijoittuvat vuoteen 1907, jolloin Suomessa pidettiin ensimmäiset yleiseen ja yhtäläiseen äänioikeuteen perustuvat vaalit. Tämä taas tapahtui Venäjän-Japanin sodan jälkimainingeissa kun Venäjän ote Suomesta oli heikentynyt. Vaikka tarinan perusteemat ovat hyvinkin synkkiä, ei romaani, eikä oopperakaan ole tunnelmaltaan erityisen masentava – pikemminkin hahmoista paistaa läpi lähes sankarillinen, sympaattinen jääräpäisyys. Kertomuksen roistot ovat auktoriteetteja – tunteeton pappi sekä riitaa kylvävä poliitikko, joka lupaa muutoksia muttei ole enää läsnä kun niitä ei kuulukaan.
Ooppera

Musiikin dramatisoijana Sallista on kiitetty hänen kyvystään välittää päähenkilöidensä elämän kovuutta, haavoittuvuutta ja heidän toiveitaan tavalla, joka ei kuitenkaan ole alentava. Köyhyyden elämänlaatua heikentävä vaikutus on läsnä koko teoksen ajan, kuten muun muassa oopperan alussa, jossa ruuan puuttuminen pöydästä johtaa katkeraan ajatustenvaihtoon Topin ja Riikan välillä. Topi on jähmeä eikä kovin kaunopuheinen mies, joka tuntee häpeää ja turhautuneisuutta kyvyttömyydestään elättää perheensä. Ihmisiä terrorisoiva karhu symboloi Topia kohtaavia ongelmia, joita poliitikkojen puheet ja teot eivät tunnu voivan poistaa. Ulkomaisissa oopperan tulkinnoissa karhu on nähty myös Venäjän symbolina.
Punaisen viivan vahvuuksiksi on luettu muun muassa Sallisen taito luoda ja vaihtaa tunnelmia sekä värittää musiikilla hahmojen persoonallisuutta, esimerkkinä muun muassa kohtaus jossa kyläläiset kokoontuvat kuuntelemaan demagogia. Huomionarvoisia musiikillisia teemoja ovat muun muassa karhun läsnäolosta kertovat puhaltimet, kulkukauppiaan esittämä kansanballadi, kuoron "Onko Suomessa kevät" ja vallankumouksellisia aatteita heijastava marssiaihe.
Synopsis > Tapahtumapaikka ja -aika

Pohjois-Suomi vuonna 1907.
Synopsis > Ensimmäinen näytös

Torppari Topin perhe taistelee pysyäkseen leivän syrjässä kiinni. Topi löytää karhun tappaman lampaan ja vannoo surmaavansa kontion. Hän näkee unta, jossa paikallinen pappi tarjoaa hänelle apua, mutta vain sillä ehdolla, että hän tappaa kolme lastaan. Venäläinen kulkukauppias kertoo Venäjällä vallitsevasta yhteiskunnallisesta kuohunnasta, ja Topi vaimonsa Riikan kanssa ottaa osaa poliittiseen kokoukseen, jossa kansankiihottaja Puntarpää yllyttää kyläläisiä piirtämään äänestyslappuunsa punaisen viivan mikäli haluavat asioihin muutosta.
Synopsis > Toinen näytös

Topi ja hänen naapurinsa eivät tiedä, kuinka heidän tulisi rekisteröidä äänensä. He kuulevat koirien haukunnan, joka merkitsee karhun heräämistä talviunestaan. Huolimatta joidenkin varoituksista he menevät äänestyspäivänä uurnalle. Topin lähtiessä metsätöihin ansaitsemaan rahaa Riika odottaa muutoksia tapahtuvaksi – mutta näkeekin lastensa menehtyvän aliravitsemukseen. Topi saapuu kotiin ja lapset haudataan. Uutiset kertovat että äänestys on voitettu. Yhtäkkiä kuuluu koirien haukuntaa sekä Topin ainoan lehmän ääni – karhu on herännyt ja tappanut lehmän. Topi menee ulos ja käy taistoon karhua vastaan. Myöhemmin Riika löytää aviomiehensä ruumiin, jonka auenneen kurkun kohdalla on verinen, punainen viiva.
Synopsis > Levytyksiä

1980 – Hynninen, Valjakka, Viitanen, Hietikko; Suomen Kansallisoopperan kuoro ja orkesteri; Kamu. (Finlandia 1576-51102-2)
2010 – DVD-versio: Hynninen, Nisula; Suomen Kansallisoopperan kuoro ja orkesteri; Franck. (Ondine ODV 4008 http://www.ondine.net/?lid=en&cid=2.2&oid=4429)
Puistolanraitin ala-aste

Puistolanraitin koulua.
Puistolanraitin ala-asteen koulu on Helsingin Puistolan alueella sijaitseva koulu. Kouluun kuului vuonna 2014 kolme eri toimipistettä: Nurkkatien toimipiste, Puistolanraitin toimipiste ja Tenavatien toimipiste. Koulussa opetetaan 1.-6. luokkia. Koulu perustettiin vuonna 2013, kun Puistolan ala-asteen koulut ja Nurkkatien ala-asteen koulu yhdistyivät. Tenavatien toimipiste lakkautettiin 2015.
Koulun vanhempi osa on valmistunut vuonna 1930. Sen paikalla oli alun perin puinen koulurakennus, joka paloi vuonna 1929. Uudempi osa on valmistunut vuonna 1964.
Reptil

| Reptil |
| --- | --- |

Luoja(t):  Christos Gage Steve Uy
Henkilötiedot
Oikea nimi:  Humberto Lopez
Pituus:  ei paljastettu
Paino:  ei paljastettu
Voimat:  amuletin ansiosta kyky muuttaa ruumiinosiaan dinosaurusten ruumiinosiksi
Suhteet
Sukulaiset:  herra Lopez (isoisä), nimeämättömät vanhemmat (oletetavasti kuolleet)
Reptil (oikealta nimeltään Humberto Lopez) on Marvel-kustantamon sarjakuvien supersankari. Hän pystyy luuamuletin ansiosta muuttamaan ruumiinosiaan dinosaurusten ruumiinosiksi. Myöhemmin hän saa myös kyvyn muuttua kokonaan dinosaurukseksi.
Muissa medioissa > Televisiosarjoissa

The Super Hero Squad Show -televisiosarjassa Reptil kuuluu YPKVV:hen ja esiintyy useissa jaksoissa auttaen supersankareita estämään Tohtori Doomia kätyreineen saamasta Rautamiehen ja Doomin välisessä taistelussa hajonneen voimakkaan ikuisuuden miekan sirpaleita. Sarjan loppupuolella Reptil ja Wolverine kilpailevat golfissa MODOKia ja Kuvotusta vastaan, Reptil löytää sirpaleen ja ottaa sen käteensä. Normaalisti jotain tapahtuisi, mutta kun mitään ei tapahdukaan, he olettavat sen olevan jokin tavallinen esine. Kuitenkin Kuvotuksen mielestä se on nätti ja aikoo ottaa sen mukaansa, mutta koskiessaan siihen hän muuttuu MODOKiksi, jolloin he tajuavat, että se kuitenkin oli sirpale. Sarjan lopussa käy ilmi, että Reptilille voimat muuttaa ruumiinosiaan dinosaurusten ruumiinosaksi antama amuletti onkin oikeasti yksi ikuisuuden miekan sirpaleista, joka oli mennyt ajassa taakse päin. Tämä selittää sen, että hän oli aiemmin immuuni toiselle sirpaleelle. Hän joutuu antamaan amulettinsa pois ja jättämään supersankariuden. Kuitenkin hän yllättäen onkin saanut kyvyn muuttua kokonaan dinosaurukseksi.
Reptil The Super Hero Squad Show -televisiosarjassa.
Populous

| Populous |
| --- | --- |

Kehittäjä:  Bullfrog Productions
Julkaisija:  Electronic Arts
Jakelija:  GOG.com ja Steam
Suunnittelija:  Peter Molyneux
Säveltäjä:  Rob Hubbard
Pelisarja:  Populous
Julkaistu:  1989
Lajityyppi:  reaaliaikainen strategiapeli, jumalpeli
Pelimuoto:  Yksinpeli, moninpeli (kaksinpeli)
Alusta:  Acorn Archimedes, Amiga, Atari ST, DOS, PC Engine/TurboGrafx 16, Game Boy, SNES, Sega Mega Drive, Sega Master System, Sharp X68000, Mac OS, FM Towns
Jakelumuoto:  levyke, pelimoduuli, CD-ROM
Lisää peliartikkeleitaVideopelien teemasivulla
Infobox OK  : 
Populous on Bullfrog Productionsin kehittämä ja Electronic Arts julkaisema reaaliaikainen strategiapeli. Peli julkaistiin vuonna 1989 ensin Amigalle ja Atari ST:lle, myöhemmin DOS:lle ja PlayStationille sekä monelle muulle alustalle. Peli oli ensimmäinen nk. jumalpeli-genren edustaja.
Peliin on julkaistu myös The Promised Lands laajennus.
Pelaaminen

Pelaajan tehtävä pelissä on omaksua eräänlaisen jumalolennon rooli ja ohjata erilaisin keinoin pelissä esiintyvää kansaa. Keinoja ovat muun muassa pelimaailman maaston muokkaus, hahmojen manipulointi ja eräänlainen jumalolennon suora ohjaus tai väliintulo. Näillä keinoilla hahmojen luoma sivilisaatio kasvaa ja kehittyy, kunnes se on valmis kohtaamaan toisen, vihamielisen jumalolennon sivilisaation. Populousin lopullinen tavoite on vihollissivilisaation kukistaminen.
Pelin edetessä pelaaja voi hallita erityyppisiä sivilisaatioita, esimerkiksi esihistoriallisia tai keskiaikaisia sivilisaatioita, joilla on omat erityisominaisuudet ja haasteet.
Vaikutus

Populousin suunnittelija Peter Molyneux on usein nimitetty yhdeksi genren tärkeimmistä pioneereista Civilization-tietokonepelin luojan Sid Meierin lisäksi.
Myynti

Pelin on sanottu vastanneen kolmanneksesta Electronic Artsin tuloista pelin julkaisuvuotena.
Vastaanotto

Peli on voittanut Golden Joystick Awards -palkinnon Most Original Game of the Year kategoriassa.
CU Amiga -lehti on antanut pelille arvosanan 94 %.
Mikrobitti antoi arvostelussaan pelin Master System -versiolle 92 pistettä sadasta.
Aiheesta muualla

Populous MobyGamesissa (englanniksi)
Populous Hall of Light -sivustolla (englanniksi)
FreePop - Avoimen lähdekoodiprojektin Populous-toteutus.
Populous Hardcore Gaming 101 -sivustolla (englanniksi)
Pähkinäprinsessa

| Pähkinäprinsessa> 愛你愛我 Ài Nǐ Ài Wǒ |
| --- | --- |

Ohjaaja:  Cheng-Sheng Lin
Käsikirjoittaja:  Cheng-Sheng Lin
Tuottaja:   Peggy Chiao  Hsiao-ming Hsu 
Säveltäjä:  A-Ji
Kuvaaja:  Yun-Chung Han
Leikkaaja:  Ching-Song Liao
Pääosat:   Chang Chen  Angelica Lee  Leon Dai 
Valmistustiedot
Valmistusmaa:  Taiwan, Ranska
Tuotantoyhtiö:   Arc Light Films  Asiatic Films  Eastern Television  Public Television Service Foundation  Pyramide Productions 
Ensi-ilta:  2001
Kesto:  105 min
Alkuperäiskieli:  mandariinikiina
Aiheesta muualla
IMDb 
Elonet
AllMovie
Infobox OKNimi-testi OK: 
Pähkinäprinsessa (kiin.: 愛你愛我; pinyin: Ài Nǐ Ài Wǒ) on vuonna 2001 ensi-iltansa saanut Cheng-Sheng Linin ohjaama taiwanilais-ranskalainen elokuva.
Juoni

Nuori mies ja nainen ajelehtivat Taipeissa etsien itseään ja toisiaan. Nainen päätyy aliarvostettuun työhön, myymään lievästi huumaavia betelpähkinöitä kadulla.
Näyttelijät

| 0 | 1 | 2 |
| --- | --- | --- |
|  Chang Chen  | … |  Feng   |
|  Angelica Lee  | … |  Fei-fei   |
|  Leon Dai  | … |  Tiger   |
|  Chen-Nan Tsai  | … |  Ming   |
|  Ming-Chun Kao  | … |  Guang   |
|  Kelly Kuo  | … |  Yili   |
Lähde:
Vastaanotto

Elokuva sai Hopeinen karhu -palkinnon Berliinin elokuvajuhlilla. Helsingin Sanomien Veli-Pekka Lehtonen pitää elokuvan alkua lupaavana, mutta sitten tarina lässähtää ja henkilöt ja tarina alkavat ajelehtia kuka minnekin.
Pöllösumu

| Pöllösumu |
| --- | --- |
 Pöllösumu
Historia
Löytäjä:  Pierre Méchain
Löytöpäivä:  1781
Muut nimet:  M97, NGC 3587
Ominaisuudet
Tyyppi:  Planetaarinen sumu
Etäisyys:  n. 2 600 valovuotta
Koko:  3,3 kaariminuuttia (')
Ikä:  n. 6 000 vuotta
Tähtien lukumäärä:  1
Absoluuttinen kirkkaus:  ?
Havaitseminen
Tähdistö:  Iso Karhu
Rektaskensio:  11 h 14,8 min
Deklinaatio:  +55° 01'
Suhteellinen kirkkaus:  +9.9m
Pöllösumu (Messierin luettelon kohde M97, NGC-luettelon kohde NGC 3587) on Ison Karhun tähdistössä sijaitseva planetaarinen sumu, jonka löysi ranskalainen tähtitieteilijä Pierre Méchain 16. helmikuuta 1781. Kansanomaisen nimensä sumu on saanut siitä, että pienellä kaukoputkella katsoen se näyttää pöllön kasvoilta.
Pöllösumun rakenne on planetaarisista sumuista monimutkaisimpia. Sumun keskustähden kirkkaus on 16 magnitudia, ja sen massa on noin 0,7 auringon massaa. Sumussa itsessään arvellaan olevan ainetta noin 0,15 auringon massan verran. Pöllösumun arvellaan muodostuneen noin 6 000 vuotta sitten.
Aiheesta muualla

SEDSin Messier -sivu M97 (englanniksi)
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
Messierin luettelo
Quest Joint Airlock

Quest STS-104-lennolta nähtynä
Quest on Kansainvälisen avaruusaseman viides kiertoradalle viety moduuli. Se on koko aseman ensisijainen ilmalukko.
Ominaisuudet

Pituus: 5,5 m
Halkaisija: 4 m
Massa: 6 064 kg
Tilavuus: 34 m3
Laukaisu

Destiny laukaistiin kiertoradalle avaruussukkula Atlantiksella 12. heinäkuuta 2001. Moduuli yhdistettiin jo kiertoradalla olleeseen Unity-moduuliin.
Kansainvälinen avaruusasema (ISS)()
Puistonmäki

Puistonmäen sijainti Hämeenlinnassa.
Puistonmäki on Hämeenlinnan 12. kaupunginosa ja lähiö. Se sijaitsee noin kahden kilometrin etäisyydellä keskustasta pohjoiseen. Idässä pitkänomainen Puistonmäki rajoittuu Vanajaveteen ja lännessä Ojoisten kaupunginosaan.
Puistonmäen lähiö sijaitsee korkean Kettumäen päällä, joten sen rakennukset näkyvät pitkälle kaupunkikuvassa.
Osa Puistonmäen palveluista on nimetty naapurikaupunginosa Ojoisten mukaan. Vuonna 2013 valmistuneessa Ojoisten lastentalossa (Mäyräntie 3) toimii neuvola, päiväkoti, esikoulu ja Seminaarin koulun alakoulun kaksi ensimmäistä luokkaa. Lastentalon paikalla sijainnut Ojoisten koulu purettiin vuonna 2012 sisätiloista löytyneen homeen takia. Lastentalon naapurissa sijaitsevat Ojoisten terveysasema (Veteraanipolku 1) ja kuntoutuksia tarjoava yksityinen palvelutalo Ilveskoti.
Kaupunginosan itälaidalla Tampereentien ja Vanhankaupunginlahden välissä sijaitsee Hämeenlinnan kaupunginpuisto eli Parkki.
Rakasta mua!

| Rakasta mua!> Älska mej! |
| --- | --- |

Ohjaaja:  Kay Pollak
Käsikirjoittaja:   Kay Pollak  Binnie Kristal-Andersson  Johanna Hald  Ola Olsson 
Säveltäjä:  Thomas Lindahl
Kuvaaja:  Roland Sterner
Valmistustiedot
Valmistusmaa:  Ruotsi
Tuotantoyhtiö:   FilmStallet  SFI Svenska Filminstitutet  SF Svensk Filmindustri AB  Sveriges Radio TV-2 SR 2 
Ensi-ilta:  1986
Kesto:  126 minuuttia
Alkuperäiskieli:  ruotsi
Aiheesta muualla
IMDb
Elonet
AllMovie
Infobox OKNimi-testi OK: 
Rakasta mua! (Älska mej!) on Kay Pollakin ohjaama ruotsalainen yhteiskunnallinen draamaelokuva vuodelta 1986. Se kertoo laitoksissa kasvaneen ja seksuaalisesti hyväksikäytetyn teinitytön (Anna Lindén) ongelmista jälleen uudessa sijoitusperheessä.
Juoni

15-vuotiaan Sussien äiti on alkoholisti, isä kadoksissa tai kuollut. Huostaanotettu Sussie on kiertänyt sijoituskodista toiseen, ja nyt hankalalle nuorelle on annettu viimeinen tilaisuus ennen laitokseen joutumista. Hänet sijoitetaan meren rannalla asuvaan perheeseen, jossa on 18-vuotias poika Tomas ja kymmenvuotias tyttö. Perheessä Sussie raivoaa ja provosoi riitoja muidenkin perheenjäsenten kesken. Perheen äiti yrittää ymmärtää, mutta isä suhtautuu välillä avoimen eroottisesti, välillä lapsen tavoin käyttäytyvään Sussieen yhä kielteisemmin ja haluaa tytöstä eroon. Pojan ja Sussien välille syttyy romanssi. Ihmissuhteet kärjistyvät ”totuuksien yössä”.
Rooleissa

| 0 | 1 | 2 |
| --- | --- | --- |
|  Anna Lindén  | … |  Sussie     |
|  Tomas Fryk  | … |  Tomas     |
|  Lena Granhagen  | … |  Martha     |
|  Tomas Laustiola  | … |  Gunnar     |
|  Jenny Kai-Larsen  | … |  Ann   |
Vastaanotto

Elokuvan julkaisu oli monilla tavoin epäonninen. Elokuva myöhästyi puolitoista vuotta ja ylitti budjettinsa 60 prosentilla, pahemmin kuin mikään Svenska Filminstitutetin tuotanto siihen mennessä. Se sai Ruotsissa ensi-iltansa Olof Palmen murhailtana helmikuussa 1986 ja joutui sitten julkisuuden katveeseen, kun sekä median että yleisön huomio oli viikkoja keskittynyt Palme-kohuun. Elokuvan sisällön sijasta kirjoiteltiin pikemminkin sen käsikirjoitukseen liittyvistä tekijänoikeusriidoista, kun kirjailija Irene Arthur väitti Pollakin käyttäneen hänen teoksiaan Hemtagningen (1981) ja Köpa vänskap (1984) luvatta pohjana. Älska mej! keräsi Ruotsin teatterikierroksellaan noin 80 000 katsojaa. Kay Pollak vetäytyi pitkien näytelmäelokuvien teosta melkein kahdeksi vuosikymmeneksi palatakseen vasta vuonna 2004 Oscar-ehdokkuuden saaneella menestyselokuvalla Niin kuin taivaassa.
Älska mej valittiin Berliinin elokuvajuhlien 1986 kilpailusarjaan.
Suomessa Rakasta mua! tuli teattereihin puolitoista vuotta Ruotsia myöhemmin, lokakuun alussa 1987, ja sai teatterikierroksellaan 2 481 katsojaa. Helsingin Sanomien Helena Ylänen valitteli, että elokuvaan on yritetty ahtaa aivan liikaa tärkeitä yhteiskunnallisia teemoja ja se horjuu tyylillisestikin realismin ja surrealismin välimaastossa. Silti elokuvasta välittyy Yläsen mielestä todellista huolta ja tunnetta hylättyjä lapsia ja onnettomia aikuisia kohtaan, ja elokuva käsittelee raskaita teemojaan tasapuolisesti, syyttelemättä ja suurella ymmärryksellä. Ylänen kehui myös nuoren Anna Lindénin selviytymistä rankassa roolissaan.
Käännös suomeksi
Ramush Haradinaj

Ramush Haradinaj.
Ramush Haradinaj on kosovonalbaani, joka on entinen Kosovon vapautusarmeijan (KLA) johtaja sekä entinen Kosovon pääministeri. Haradinaj johtaa Aleanca për Ardhmërinë e Kosovës (AAK) -puoluetta.
Haradinaj oli kahdesti syytettynä YK:n Jugoslavia-tuomioistuimessa rikoksista ihmisyyttä vastaan vuosina 1998–1999 Kosovon sodan aikana. Syyttäjien mukaan Haradinaj ja kaksi muuta Kosovon vapautusarmeijan johtajaa Idriz Balaj ja Lahi Brahimaj syyllistyivät murhiin ja kidutukseen komentaessaan Kosovon vapautusarmeijaa, kun Kosovon albaanit häätivät serbejä Serbian tuolloisesta maakunnasta. Syyttäjät vaativat syytetyille 20 vuoden vankeusrangaistusta. Haradinaj vapautettiin vuoden 2012 lopussa toistamiseen murha- ja kidutussyytteistä. Tuomioistuin katsoi, etteivät todisteet Haradinajia ja kahta muuta syytettyä vastaan olleet riittäviä tai uskottavia.
Ramzi Garmou

Ramzi Garmou (s. 5. helmikuuta 1945) on iranilainen kaldealaiskatolinen arkkipiispa. Hänet vihittiin papiksi 13. tammikuuta 1977 ja nimitettiin Teheranin arkkihiippakunnan koadjuuttoriarkkipiispaksi 5. toukokuuta 1995. Garmoun konsekroi piispaksi Youhannan Semaan Issayin ja Thomas Meramin avustama Raphaël I Bidawid 25. helmikuuta 1996.
Garmousta tuli 7. helmikuuta 1999 Teheranin arkkipiispa.
Ramzi Yassa

Ramzi Yassa (arab. رمزى يسى‎; s. 1948 Kairo) on egyptiläinen pianisti.
Yassa aloitti pianonsoiton opintonsa äitinsä johdolla. Myöhemmin hän valmistui Kairon konservatoriosta ja Moskovan konservatoriosta, joista jälkimmäisessä hän opiskeli Sergei Dorenskin johdolla. Vuonna 1977 Yassa voitti Kansainvälisessä Paloma O'Shea -pianokilpailussa Santanderissa ensimmäisen palkinnon ja E. Casanueva -erikoispalkinnon. Hän on saanut myös muun muassa Franz Liszt -satavuotismuistomitalin ja vuonna 2007 ensimmäisenä muusikkona Egyptin valtion ansiopalkinnon.
Yassa asettui vuonna 1977 Pariisiin, jossa on toiminut professorina École normale de musique de Parisissa. Hän on ollut myös Kairon Manasterlyn palatsin kansainvälisen musiikkikeskuksen ja ranskalaisen Festival international de musique de Dinard'n taiteellisena johtajana. Yassa on esiintynyt lukuisissa huomattavissa saleissa, kuten Barbican Centressä, Berliinin filharmoniassa, Musikvereinissa, Théâtre des Champs-Elysées'ssä, Palau de la Música Catalanassa ja Pekingin konserttisalissa. Hänen kanssaan yhteistyötä ovat tehneet sellaiset kapellimestarit kuin Leonard Slatkin, Horst Stein, Vladimir Ashkenazy, Charles Groves, Yehudi Menuhin, Zubin Mehta ja Aleksandr Sladkovski. Yassa on esiintynyt soittajana ja puhujana myös UNESCO:n tapahtumissa. Hän on levyttänyt teoksia muiden muassa Pjotr Tšaikovskilta, Sergei Prokofjeviltä, Frédéric Chopinilta ja Ludwig van Beethovenilta. Hän on istunut kansainvälisten kilpailujen tuomaristojen jäsenenä Yhdysvalloissa, Euroopassa ja Lähi-idässä.
Puistomäki

| Puistomäki> Parkbacken |
| --- | --- |
 Puistomäenkadun ja Eteläkadun kulma.
 Kaupungin kartta, jossa Puistomäki korostettuna.  Turun kaupunginosat
Kaupunki:  Turku
Suuralue:  Skanssi-Uittamo
Väkiluku:  706 (31.12.2016)
Puistomäenkatu, alueen pääkatu, halkoo kuvassa läntisen Puistomäen rintamamiestaloaluetta. Vasemmalla pienteollisuutta.
Puistomäki (ruots. Parkbacken) on Turun kaupunginosa, jonka naapurikaupunginosia ovat pohjoisessa Vähä-Heikkilä, lännessä Pihlajaniemi, etelässä Uittamo ja Ispoinen sekä idässä Luolavuori. Vuonna 2016 alueen väkiluku oli 706. Alueen väestöstä 13,3 % on alle 15-vuotiaita ja 16,9 % yli 65 vuotiaita. Suomea puhuu äidinkielenään 85,4 % väestöstä ja ruotsia 7,5 %. Muun kielisiä on 7,1 %. Puistomäki on väljästi rakennettua vanhaa omakotitaloaluetta, jonka länsiosa koostuu sotien jälkeisistä rintamamiestaloista ja itäosa on vanhempaa puutaloaluetta 1900-luvun alkupuolelta. Alueen länsipuolella sijaitsevan Heikkilän kasarmin myötä on uudemman puolen tiet nimetty sotilasarvojen mukaan, esimerkiksi Luutnantintie, Everstinkatu. Puistomäessä on myös jonkin verran pienteollisuutta.
Rakekniven

Rakekniven on vuori Etelämantereen jäätiköllä Kuningatar Maudin maalla. Koordinaatit ovat 71°54′S, 7°17′E. Vuori on noin 2365 metriä korkea merenpinnasta luettuna. Vuoren nimi tarkoittaa partaveistä. Vuonna 1997 Alex Lowe, Conrad Anker ja Jon Krakauer kiipesivät Rakeknivenin huipulle.
Pistäessään esiin kilometrejä paksun jäätikön läpi sitä voisi hyvällä syyllä kutsua vaikka suureksi nunatakiksi.
Aiheesta muualla

Kuvia
Rakel Koivisto

Rakel Koivisto (20. huhtikuuta 1917 Perniö – 24. tammikuuta 2009 Turku) oli suomalainen kuvanveistäjä.
Koivisto valmistui Ateneumista kuvanveistäjäksi vuonna 1947. Hän voitti sodan muistomerkin suunnittelukilpailun vuonna 1950, ja kolme vuotta myöhemmin paljastettiin Tuusulassa hänen voittanut ehdotuksensa Paluuton tie, yli viisi metriä korkea graniittipatsas. Hänen töitään ovat myös sankaripatsas Jälkeentulevien perintö Viitasaarella, kappeliveistos Pieta Uudessakaupungissa ja suihkukaivoveistos Jalasjärvellä.
Rakel Koivistolle myönnettiin Valtion taiteilijaeläke vuonna 1978. Hän toimi vuodesta 1953 alkaen Jehovan todistajana muun muassa Jalasjärvellä, Ylistarossa ja Turussa.
Valokuvia julkisista teoksista

Paluuton tie, Tuusula, 1953.
Jälkeen tulevien perintö, Viitasaari, 1957.
Planet Pit

| Planet Pit Pitbull |
| --- | --- | --- |

Studioalbumin tiedot
 Julkaistu: 17. kesäkuuta 2011 (katso julkaisuhistoria)
 Tuottaja(t): Affect, Afrojack, Apster, Benny Blanco, Bryan Leach (vast.), Charles Chavez (vast.), Clinton Sparks, David Guetta, DJ Buddha (myös vast.), DJ Frank E, DJ Snake, Dr. Luke, Drop, Jacob Luttrell, Jason Perry, Jim Jonsin, Jimmy Joker, Marc Kinchen, Nicola Fasano, Pitbull (vast.), Polow da Don, RedFoo, RedOne, Rush, Sandy Vee, Sean Hurley, Soulshock & Biker, Vein
 Tyylilaji: hip hop, electro hop, dance pop
 Kesto: 42.49
 Levy-yhtiö: Mr. 305 Inc./Polo Grounds
Listasijoitukset
  Suomen virallinen lista: 21.
Pitbullin muut julkaisut
| Armando 2010 | Planet Pit 2011 | Global Warming 2012 |
Planet Pit on rap-artisti Pitbullin kuudes studioalbumi, joka julkaistiin 17. kesäkuuta 2011. Albumi sijoittui Yhdysvaltain Billboard 200 -listan seitsemännelle sijalle ja sitä myytiin 55 000 kappaletta Yhdysvalloissa. Suomen virallisella listalla albumi sijoittui sijalle 22.